EkBass/fiwiki-20250220-pages-articles huggingface dataset:
Juan Díaz de Solís

Juan Díaz de Solís (1470 – 20. tammikuuta 1516) oli espanjalainen merenkävijä ja tutkimusmatkailija. Díaz de Solís syntyi luultavasti Lebrijassa Sevillan maakunnassa, vaikkakin joidenkin kirjoittajien mukaan hän olisi todellisuudessa syntynyt Portugalissa Andalusiasta lähtöisin olevaan perheeseen. Hän oli merimiehenä mukana tutkimusmatkoilla Jukatanille vuosina 1506–1507 ja Brasiliaan 1508 Vicente Yáñez Pinzónin kanssa. Hänestä tuli Espanjan merenkulun päällikkö () 1512 Amerigo Vespuccin jälkeen, ja sen jälkeen hän sai tehtäväkseen saattaa ajan tasalle Juan Vespuccin kanssa Padrón Real -kartan. Kaksi vuotta virkaan nimittämisen jälkeen Díaz de Solís valmisteli tutkimusmatkan uuden mantereen eteläosaan. Hänen kolme alustaan ja 70-henkinen miehistönsä lähtivät purjehtimaan Sanlucar de Barramedasta 8. lokakuuta 1515. Hän kulki pitkin Etelä-Amerikan itärannikkoa aina Río de la Platan suulle saakka. Hän pääsi joelle 1516Colonia del Sacramento muistaa myrskyisän menneisyytensä Edouard Bailby, Unesco-kuriiri ja antoi sille nimen ja nousi jokea ylös Uruguayjoen ja Paranájoen haaraan saakka kahden upseerin ja seitsemän merimiehen kanssa. Pieni seurue ei ollut ehtinyt pitkälle, kun joukko paikallisia charrúa-intiaaneja hyökkäsi heidän kimppuunsa. Henkiin jääneet kertoivat, että Díaz de Solís ja suurin osa muista kuoli, ja niin matka päättyi. Solísin lanko Francisco de Torres otti alukset vastuulleen, ja he palasivat Espanjaan. ==Lähteet== ==Aiheesta muualla== *Americas: Juan Díaz de Solís Luokka:Espanjalaiset tutkimusmatkailijat ja konkistadorit
Namerikawa

Namerikawa () on Japanin kaupunki Honshūn saarella Chūbun tai Hokurikun alueella Toyaman prefektuurissa. Se sijaitsee prefektuurin keskiosassa Japaninmeren Toyamanlahden rannikolla. Kaupungin länsirajalla mereen laskee Kamiichijoki, itärajalla virtaa Hayatsukijoki. Namerikawassa on 33 141 asukasta (joulukuussa 2020) ja sen pinta-ala on 54,62 neliökilometriä. Namerikawa kehittyi Edo-kaudella yhtenä Hokuriku-kaidō-tiereitin postiasemista (shukuba) osana Kagan daimiokuntaa. Japanin kunnallishallinnon perustamisen yhteydessä vuonna 1889 siitä tehtiin maaseutukaupunki, ja kaupunkioikeudet se sai vuonna 1954 laajan kuntaliitoksen jälkeen. Kaupungissa on esimerkiksi lääke- ja metalliteollisuutta. Maaseutualueilla viljellään riisiä. Namerikawa tunnetaan sen rannikkovesillä esiintyvistä, valoa tuottavista hotaruika- kalmareista (Watasenia scintillans), jotka on nimetty erityiseksi luonnonmuistomerkiksi. Kaupunkia palvelevat Ainokaze Toyama -rautatien Ainokaze Toyama -rautatielinja (entinen Hokuriku-päälinja) ja Toyama chihō -rautatien päälinja. == Kuvia == Tiedosto:Namerikawa Citizen Exchange Plaza ac.jpg|Namerikawan monitoimitalo Tiedosto:中川河口附近の船溜.jpg|Kalastusveneitä Namerikawassa vuonna 1933 Tiedosto:Namerikawa city center area Aerial photograph.1975.jpg|Namerikawan kantakaupunki vuoden 1975 ilmakuvassa Tiedosto:Ainokaze Namerikawa Station 2020.jpg|Namerikawan rautatieasema == Lähteet == == Aiheesta muualla == * Kaupungin internetsivut Luokka:Toyaman prefektuurin kaupungit
Modern Arms and Free Men

Modern Arms and Free Men: A Discussion of the Role of Science in Preserving Democracy on Vannevar Bushin kirjoittama yhteiskunnallinen kirja, joka julkaistiin vuonna 1949. Kirja käsitteli sodan uusia tekniikoita ja sitä, miten moderni hallinto voi hyödyntää niitä.Owens, s. 100. Kirja oli bestseller, ja se sai hyvän vastaanoton useilta kriitikoilta. Life julkaisi siitä pitkän otteen kahdessa osassa. The New York Times Book Review nosti kirjan arvostelun etusivulleen. Myös tunnettu armeijantutkija Walter Millis vakuuttui Bushin kirjan arvosta.Zachary, s. 348–349. == Lähteet == * * === Viitteet === Luokka:Yhdysvaltalaiset tietokirjat Luokka:Kirjat yhteiskunnasta Luokka:Vuoden 1949 kirjat
Kurobe

Kurobe () on Japanin kaupunki Honshūn saarella Chūbun tai Hokurikun alueella Toyaman prefektuurissa. Se sijaitsee prefektuurin koillisosassa Kurobejoen varrella. Kaupungin alue ulottuu Japaninmeren Toyamanlahden rannikolta korkealle Japanin Alpeille ja rajautuu Naganon prefektuuriin. Kurobessa on 40 823 asukasta (marraskuussa 2020) ja sen pinta-ala on 427,96 neliökilometriä. Kuroben kaupunki perustettiin vuonna 1954 liittämällä yhteen Ikujin ja Sakurain maaseutukaupungit. Kaupungin keskusta sijaitsee Mikkaichin alueella, joka kehittyi historiallisesti markkinapaikkana ja postiasemana (shukuba). Tärkeitä elinkeinoja ovat perinteisesti olleet riisin ja vesimelonien viljely sekä kalastus. Kaupungissa on myös esimerkiksi elintarviketeollisuutta ja suuri YKK:n vetoketjutehdas. Kaupunki laajeni huomattavasti vuonna 2006, kun siihen yhdistettiin Unazukin maaseutukaupunki. Kuroben nähtävyyksiä ovat Kurobejoen rotkon luonnonalueet ja kuumat lähteet (onsen), kuten Unazuki-onsen ja Kuronagi-onsen. Osa kaupungin vuoristoalueista kuuluu Chūbu-sangakun kansallispuistoon ja muihin luonnonpuistoihin. Kurobea palvelevat JR Nishi- Nihonin suurnopeusjunayhteys Hokuriku Shinkansen, Ainokaze Toyama -rautatien Ainokaze Toyama -rautatielinja (entinen Hokuriku-päälinja), Toyama chihō -rautatien päälinja ja Kurobe-kyōkoku-rautatie. == Kuvia == Tiedosto:Kurobe Colare.jpg|Kulttuurikeskus Kurobe Colare Tiedosto:Street in Unazuki Onsen 20180505d.jpg|Unazuki-onsen Tiedosto:Kurobe Gorge Railway 05.jpg|Shin- Yamabikon silta Tiedosto:Saitokuji (Kurobe) 02.jpg|Saitoku-ji Tiedosto:Kurobe Gorge Railway (14894581628).jpg|Kurobe-kyōkoku-rautatie == Lähteet == == Aiheesta muualla == * Kaupungin internetsivut Luokka:Toyaman prefektuurin kaupungit
Hypokoira

Hypokoira on diabeetikon verensokerin vaihtelua tunnistavaksi koulutettu työkoira, joka tekee tunnistuksensa ihmisen ihon tai hengityksen tuoksun perustella. Koirat on koulutettu tekemään ilmaisu, jos verensokeri on liian matala tai liian korkea. Ilmaisu voidan tehdä diabeetikolle itselleen tai esimerkiksi lapsen vanhemmille. Hypokoirina käytetään usein noutajia, mutta koira voi olla minkä rotuinen tahansa. Sen on kyettävä tehokkaaseen nenätyöskentelyyn, oltava sosiaalinen ja läpäistävä Kiva Koirakansalainen -testi sekä koulutuksen loppukoe. Hypokoiran tunnistaa sinisestä liivistä, jossa on Hypokoira ry:n virallinen logo. ==Lähteet== Luokka:Työkoirat Luokka:Diabetes
Itäinen linja-autoasema (Minsk)

Itäinen linja-autoasema (, ) on merkittävä linja-autoliikenteen asema Minskin kaakkoisosassa Valko-Venäjällä. Aseman osoite on Ul. Vaneeva 34 (). Asema avoinna arkisin kello 3:30-01:30 ja viikonloppuisin 3:30-24:00 (toisen lähteen mukaan avoinna päivittäin 06:00-23:00). Elokuussa 1983 valmistuneella Minskin Itäisellä linja-autoasemalla on jykevä, piirteiltään jopa karun selkeä, valkoiseksi maalattuun betoniin ja lasiin pohjautuva vaikuttava ulkomuoto. Linja-autoaseman suunnittelijoina olivat arkkitehdit L. Pogorelov, L. Kustova ja V. Jagoditski Minskprojekt-instituutista. Asema on tärkeä Valko-Venäjän kansallisen ja kansainvälisen linja-autoliikenteen asema, joskin keskuslinja- autoaseman uudisrakennuksen valmistuttua 2011 Itäisen aseman merkitys on vähentynyt. Aseman edustalta kulkee myös useita Minskin paikallisliikenteen bussireittejä (linjat 2, 8, 15т, 84, 84д, 93 ; johdinlinja-autot 3, 24, 30, 41, 41д ja 50). Kuva:Minsk-Ushodi autavakzal.jpg|Kävelyramppi Minskin itäiselle linja-autoasemalle. Vuonna 1983 valmistuneen rakennuksen suunnittelivat arkkitehdit L. Pogorelov, L. Kustova ja V. Jagoditski. Kuva:Minsk-Ushodi autavakzal2.jpg|Minskin itäisen linja-autoaseman (1983) lippuhallia näyttävine kattovalaisimineen. Suunnittelijat kuten edellä. ==Lähteet== ==Aiheesta muualla== * Katso myös Moskovan linja-autoasema (Minsk) * Katso myös Keskuslinja-autoasema (Minsk) * Welcome to Belarus by Bus (belintourist.com) * Vostochniy bus station (english.vminsk.ru) * Автовокзал "Восточный". Минск (nemiga.info) * Valko-Venäjän kaukoliikenteen bussilippujen verkkokauppa (ticketbus.by) * Международные маршруты - Minskistä lähtevien kansainvälisten linja-autovuorojen aikatauluhakua (minsktrans.by) Luokka:Minskin liikenne Luokka:Minskin rakennukset ja rakennelmat Luokka:Linja-autoasemat
Wim Suurbier

Wim Suurbier (16. tammikuuta 1945 Eindhoven, Alankomaat – 12. heinäkuuta 2020) oli alankomaalainen jalkapalloilija ja jalkapallovalmentaja. Hän pelasi 13 vuotta Ajaxissa, minkä jälkeen hän pelasi suurimmaksi osaksi Yhdysvalloissa. Ammattilaisuransa jälkeen Suurbier jatkoi valmentajana Yhdysvalloissa. Suurbier voitti uransa aikana kolmesti (1971, 1972 ja 1973) Euroopan cupin, Eredivisien kahdeksan kertaa ja KNVB-cupin neljä kertaa. Hän pelasi vuosien 1974 ja 1978 MM-kilpailuissa, joissa molemmissa Alankomaat hävisi loppuottelun. Suurbier pelasi yleensä oikeana puolustajana, miltä paikalta hän usein nousi hyökkäykseen. Euroopan cupin loppuottelussa 1971 valmentaja Rinus Michels peluutti häntä vasempana puolustajana loukkaantuneen Ruud Krolin tilalla. Tuolla kaudella Ajax jäi Euroopan cupin ensimmäisen kierroksen vierasottelussaan albanialaista Nëntoria vastaan tasapeliin 2–2 ja Suurbier teki joukkueensa molemmat maalit. Ajax selviytyi jatkoon voittamalla kotonaan 2–0. Toisessa välieräottelussa Atlético Madridia vastaan Suurbier teki Ajaxille 2–0-johtomaalin Ajaxin hävittyä ensimmäisen osaottelun vieraskentällä 1–0. Euroopan cupin loppuottelussa 1972 Milanon Interiä vastaan Suurbier syötti oikealta laidalta Johan Cruijffin tekemän ensimmäisen maalin. Ajax voitti ottelun 2–0. Suurbier pelasi myös kolmannessa Ajaxin voittamassa Euroopan cupin loppuottelussa 1973. MM-kilpailujen 1974 loppuottelun Suurbier pelasi alusta loppuun. MM-kilpailujen 1978 loppuottelussa hän pääsi vaihdosta kentälle 72. minuutilla. == Lähteet == Luokka:Alankomaalaiset jalkapalloilijat Luokka:Alankomaalaiset jalkapallovalmentajat Luokka:Vuonna 1945 syntyneet Luokka:Vuonna 2020 kuolleet
Resonance

Resonance on puolalaisen grindcore-yhtye Antigaman neljäs studioalbumi, joka on julkaistu vuonna 2007. == Kappaleet == # # # # # # # # # # # # # # # # # == Arvostelut == * Allmusic: Allmusic review == Lähteet == == Aiheesta muualla == * * Luokka:Antigaman albumit Luokka:Vuoden 2007 albumit
Hero ja Leandros

Hero ja Leandros () on kreikkalaisen mytologian kertomus kahdesta rakastavaisesta: Afroditen papittaresta Herosta, joka asui Sestoksessa Hellespontoksen salmen Euroopan puoleisella rannalla, ja Leandroksesta, salmen vastakkaisella puolella Abydoksessa asuneesta nuorukaisesta. Hero sytytti aina merkkivalon tornin huipulle ohjaamaan perille rakastettunsa, joka ui joka yö salmen yli hänen luokseen. Kesän päätyttyä ja talvimyrskyjen noustessa tuuli sammutti eräänä yönä merkkivalon, jolloin Leandros eksyi salmessa ja hukkui. Heron löydettyä rakkaansa ruumiin rannalta seuraavana aamuna hän itsekin hyppäsi tornistaan alas kuolemaan.Ovidius: Heroides xviii (engl. käännös).Statius: Thebaid vi.518–549 (engl. käännös).Vergilius: Georgica iii.242–283 (engl. käännös). == Lähteet == == Aiheesta muualla == Luokka:Kreikkalainen mytologia
Antigama / Drugs of Faith

__NOTOC__ Antigama / Drugs of Faith on kahden puolalaisen metalliyhtyeen Antigaman ja Drugs of Faithin split-albumi, joka on julkaistu vuonna 2007. == Kappaleet == kappaleet 1, 3 ja 5 esittänyt Antigama, kappaleet 2, 4, 6 esittänyt Drugs of Faith # # # # # # == Aiheesta muualla == * * Luokka:Antigaman albumit Luokka:Vuoden 2007 split-albumit
Imizu

Imizu () on Japanin kaupunki Honshūn saarella Chūbun tai Hokurikun alueella Toyaman prefektuurissa. Se sijaitsee prefektuurin luoteisosassa Japaninmeren Toyamanlahden rannikolla. Kaupunki on rakentunut Imizun tasangolle Japaninmereen virtaavan Shōjoen suulle. Imizussa on 92 274 asukasta (marraskuussa 2020) ja sen pinta-ala on 109,44 neliökilometriä. Imizu on kaupunkina suhteellisen nuori: se perustettiin vuonna 2005 liittämällä yhteen Shinminaton kaupunki, Daimonin, Kosugin ja Ōshiman maaseutukaupungit sekä Shimon kyläkunta. Nimensä kaupunki otti entiseltä Imizun piirikunnalta. Tärkeitä elinkeinoja alueella olivat aiemmin kalastus ja maanviljely, mutta Taishō-kaudelta 1900-luvun alkupuolelta lähtien sinne sijoittui terästeollisuutta, sittemmin myös alumiinin tuotantoa. Vuonna 1968 sinne avattiin suuri Toyaman uusi satama. Kaupungissa toimii Toyaman prefektuurinyliopisto. Imizun nähtävyyksiä ovat esimerkiksi Heian-kaudelta peräisin oleva Kamon pyhäkkö ja Imizun kaupungin Shinminaton museo, jossa säilytetään muun muassa matemaatikko Ishikuro Nobuyoshin esineistöä. Imizua palvelevat Ainokaze Toyama -rautatien Ainokaze Toyama -rautatielinja (entinen Hokuriku-päälinja) ja Man’yōsen-pikaraitiotie. == Kuvia == Tiedosto:Kaiwo Maru, Kaiwomaru Park 20080721115059.jpg|Kaiōmaru-laiva Tiedosto:Toyama Prefectural University.jpg|Toyaman prefektuurinyliopisto Tiedosto:Oki, Imizu, Toyama Prefecture 934-0045, Japan - panoramio (6).jpg|Imizun maaseutua Tiedosto:Etchū-Daimon Station(10).jpg|Etchū-Daimonin rautatieasema == Lähteet == == Aiheesta muualla == * Kaupungin internetsivut Luokka:Toyaman prefektuurin kaupungit
Tsundere

on japanilainen termi henkilölle, joka on ensi alkuun luonteeltaan kylmä ja vihamielinen, mutta näyttää vähitellen lämpimän puolensa toiselle henkilölle. Tsundere-hahmo voi käyttäytyä paheksuvasti, kylmästi tai ikävästi erityisesti sellaista henkilöä kohtaan, josta todellisuudessa välittää kovasti esimerkiksi ujoudestaan johtuen. Sana tulee kahdesta japaninkielisestä sanasta; Tsun Tsun (ツンツン) joka tarkoittaa ”kääntyä pois inhoa tuntien”, ja Dere Dere (デレデレ), jonka voi kääntää ”uupunut” tai ”rakkaudenkipeä”. Termiä käytetään usein anime- ja mangasarjojen sekä muun japanilaisen populaarikulttuurin hahmoista. Tällaiset hahmot ovat yleisiä esimerkiksi romanttisissa komedioissa. == Lähteet == == Aiheesta muualla == * Tsundere – Artikkeli TV Tropes -sivustolla Luokka:Animen ja mangan käsitteet Luokka:Seulonnan keskeiset artikkelit
Radiation Sickness / Thirteen Stabwounds

Radiation Sickness / Thirteen Stabwounds on puolalaisen grindcore-yhtye Antigaman ja brutaalin death metalin yhtyeen Bastard Saintsin split-albumi, joka on julkaistu vuonna 2005. Albumi on rajoitettu 525 kappaleen 7"-vinyylin painokseen. ==Kappaleet== Kappaleed 1 ja 2 esittänyt Antigama, kappaleet 3 ja 4 Bastard Saints #Radiation Sickness (Repulsion cover) #President Say Yes #Thirteen Stabwounds #Apocalyptic Devastation (Mortician cover) == Lähteet == ==Aiheesta muualla== * * Luokka:Antigaman albumit Luokka:Vuoden 2005 split- albumit
Pig Destroyer / Coldworker / Antigama

Pig Destroyer / Coldworker / Antigama on kolmen death metal/grindcore-yhtyeen Pig Destroyerin, Coldworkerin ja Antigaman split-albumi, joka on julkaistu vuonna 2007. Albumi on rajoitettu 1000 kappaleen punaiseen 7"-vinyylin painokseen. ==Kappaleet== Pig Destroyer # # Coldworker # * Antigama # * ==Aiheesta muualla== * * Luokka:Antigaman albumit Luokka:Coldworkerin albumit Luokka:Vuoden 2007 split-albumit
Slime Wave Series Vol. 3

Slime Wave Series Vol. 3 on kahden puolalaisen grindcore-yhtyeen Antigaman ja Rotin split-albumi, joka on julkaistu vuonna 2007. ==Kappaleet== ;Antigama # # ;Rot # * # # # # ==Aiheesta muualla== * Luokka:Antigaman albumit Luokka:Vuoden 2007 split-albumit
Elokuva television aikakaudella

Elokuva television aikakaudella on suomalaisen elokuvakriitikko Modest Savtschenkon (taiteilijanimeltään Martti Savon) vuonna 1975 julkaistu kirja. Kirjassa Savtschenko luo katsauksen elokuvan historiaan ja tulevaisuuteen. Lisäksi hän harjoittaa kärkevää kritiikkiä suomalaista elokuvatutkimusta kohtaan. == Kirjan teesit == *Uuden teknologian tullessa elokuviin (esim. ääni tai 3D), vie se huomion pois elokuvan taiteelliselta sisällöltä. *Elokuva on parhaimmillaan elokuvateattereissa, koska siellä katsojan on keskityttävä elokuvaan. *Sosialistisessa järjestelmässä on paremmat mahdollisuudet tuottaa taidetta kuin kapitalistisessa. *Videokasetit tulevat mullistamaan elokuvien katselun. Luokka:Vuoden 1975 kirjat
The Forgotten Arts

The Forgotten Arts on puolalaisen black metal -yhtye Lux Occultan varhainen demo, joka on julkaistu vuonna 1995 levymerkillä Pagan Records. ==Kappaleet== # # # # # == Kokoonpano == * Jarosław Szubrycht – laulu * Peter – kitara * G' Ames – kitara * Jackie – bassokitara * Aemil – rummut * U.reck – kosketinsoitin, akustinen kitara (kappale 5) === Vieraileva muusikko === * Barbara Pizun – huilu (kappale 2) ==Lähteet== ==Aiheesta muualla== * The Forgotten Arts Discogsissa * Luokka:Lux Occultan albumit Luokka:Vuoden 1995 albumit
Tapani Rainio

Tapani Rainio (s. 11. helmikuuta 1948) on entinen suomalainen jalkapalloilija. Keskikentällä pelannut Rainio aloitti uransa Turun Teräksessä 1964. Hän siirtyi Turun Palloseuraan 1965. Rainio pelasi seurassa vuoteen 1972 asti ja voitti kolme Suomen mestaruutta vuosina 1968, 1971 ja 1972. TPS:n jälkeen hän pelasi vielä vuosina 1973–1979 alemmilla sarjatasoilla Turun Pyrkivässä, Hirvensalon Heitossa, Turun Teräksessä ja ruotsalaisessa Ålberga GIF:ssa. Kaikkiaan Rainio pelasi seitsemän mestaruussarjakauden aikana 111 ottelua, joissa hän teki kaksi maalia. Rainio pelasi Suomen maajoukkueessa yhden maaottelun 1971. == Lähteet == Luokka:Suomalaiset jalkapalloilijat Luokka:Jalkapallon Suomen mestarit Luokka:Vuonna 1948 syntyneet Luokka:Elävät henkilöt
Kårkullan kuntayhtymä

Kårkullan kuntayhtymä on Suomen ruotsinkielisen alueen kattava kuntayhtymä. Se huolehtii jäsenkuntiensa laskuun hoidon lainsäädännön kysymyksistä, esimerkiksi huumeidenkäyttäjien ja kehitysvammaisten hoidosta. Kaikki Manner- Suomen 37 ruotsinkielistä tai kaksikielistä kuntaa ovat sen jäseniä. Kuntayhtymää johtaa 58 jäsenen valtuusto, jossa on alueelliset lautakunnat Uudellemaalle, Turunmaalle, ja Pohjanmaalle. Valtuuston postiosoite on Paraisten Kirjalassa. == Aiheesta muualla == *Kårkullan kuntayhtymä Luokka:Kuntayhtymät Luokka:Vammaisten huolto Luokka:Suomenruotsalaisuus Luokka:Julkinen terveydenhoito Suomessa
Payment gateway

Payment gateway (internetin maksujenvälitysjärjestelmä, maksusiltapalvelu) on internetpalvelu, joka varaa kaupanteon yhteydessä maksajan tililtä varat toimitettavaksi myöhemmin maksun vastaanottajan tilille. Tärkeimmät maksusillan sisältämät toiminnot ovat maksutapahtuman osapuolten tunnistaminen, tapahtuman vahvistaminen, viestiliikenteen salaus, rahan siirto maksun vastaanottajan tilille ja vastaanoton vahvistaminen ja raportit maksun vastaanottajalle.Instabill.com (2009): Payment Gateway Frequently Asked Questions. Viitattu 25.1.2011. Maksusiltapalvelu integroidaan organisaation muihin sähköisen kaupankäynnin järjestelmiin. Internetissä toimii suuri joukko eri maksusiltapalveluja. Eräitä kansainvälisesti tunnettuja maksusiltapalveluja ovat Amazon Payment Gateway, Authorize.net, Google Checkout, Moneybookers, PayPal, PayFlow Pro, Stripe, VerePay, VeriSign ja WorldPay.Best Payment Gateways (2009): Useita eri otsikoita. Viitattu 25.1.2011. Payment Gateway voi olla myös kauppiaan toteuttama palvelu ulkoisen maksupalveluntarjoajan ja sisäisten palveluiden välissä. ==Katso myös== * Palvelin * PayPal * Tietoturva * Verkkopalvelu ==Lähteet== Luokka:Verkkokauppa Luokka:Rahoitus
Draug-luokka (hävittäjä)

Draug-luokka oli Norjan laivaston kolmen hävittäjän muodostama alusluokka. Luokka oli ensimmäinen Norjan laivastolle hankittu hävittäjäluokka ja sitä edelsi KNM Valkyrjen, joka oli otettu palvelukseen 1896. == Suunnittelu == Kaksiakselisten alusten voimanlähteenä oli VTR-moottorit paitsi KNM Garmilla Germania-turbiinit. Ne olivat aikanaan nopeita saavuttaen koejoissa KNM Draug 26,5 solmun, KNM Troll 27 ja Garm 27,4 nopeuden. Aluksilla oli 105 tonnin hiilisäiliöt. Ne oli aseistettu kuudella 76 millimetrin pikatykillä (eli ampuivat kranaatteja) ja kolmella 450 millimetrin torpedoputkella.Conway's 1906-1921 s. 349 Ilmasuojana aluksilla oli ainoastaan yksi raskas 12,5 millimetrin konekivääri. Luokka tilattiin ja valmistus aloitettiin vuosina 1908-1913 ja ne saatiin palvelukseen vuoteen 1914 mennessä. Luokan aluksista Garm oli ensimmäinen laivaston ensimmäinen turbiinimoottorilla varustettu alus. Draug-luokan hävittäjät Nimi Telakka Kölinlasku Vesille Valmis Kohtalo KNM Draug laivaston telakka, Horten - 18. maaliskuuta 1908 1908 romutettavaksi 1944 KNM Troll laivaston telakka, Horten - 7. heinäkuuta 1910 13. maaliskuuta 1912 Saksan laivaston valtaama 18. toukokuuta 1940 palautettu toukokuussa 1945 Norjalle romutettu 1949 KNM Garm laivaston telakka, Horten - 27. toukokuuta 1913 6. heinäkuuta 1914 Saksan ilmavoimien upottama 26. huhtikuuta 1940 ==Lähteet== * * * ===Viitteet=== *
Sopimus pakolaisten oikeudellisesta asemasta

thumb|right|400px|Sopimuksen hyväksyneet maat Sopimus pakolaisten oikeudellisesta asemasta eli Geneven pakolaissopimus on Yhdistyneiden kansakuntien vuonna 1951 laatima ja vuonna 1967 laajennettu sopimus pakolaisten oikeudellisesta asemasta. Sopimuksessa on määritelty, kuka on pakolainen ja millaiset oikeudet ja velvollisuudet hänelle kuuluvat. Ensimmäinen asiakirja keskittyi suojelemaan eurooppalaisia 2. maailmansodan pakolaisia ennen vuotta 1951. Vuonna 1967 sopimuksesta poistettiin aikarajat, ja se laajennettiin kattamaan kaikki pakolaiset. Vuonna 2021 sopimuksesta oli kulunut 70 vuotta. Juhlapuheessa YK:n pakolaispäävaltuutettu Filippo Grandi sanoi, että "sopimuksen ansiosta on pelastettu miljoonia ihmishenkiä" ja se on yhä ajankohtainen. Grandi korosti valtioiden yhteistyötä ja pakolaisten suojelun perusperiaatteita, joita jotkut valtiot ovat viime aikoina yrittäneet kiertää. ==Lähteet== Luokka:Ihmisoikeussopimukset Luokka:Yhdistyneiden kansakuntien sopimukset Luokka:1900-luvun kansainväliset sopimukset Luokka:1951
KNM Troll

KNM Troll oli Norjan laivaston toisessa maailmansodassa palvellut Draug-luokan hävittäjä, joka osallistui Norjan puolustukseen Saksan hyökättyä maahan toukokuussa 1940. == Valmistus == Alus tilattiin Hortenin laivastontelakalta, missä köli laskettiin telakkanumerolla 104. Alus laskettiin vesille 7. heinäkuuta 1910 ja otettiin palvelukseen 13. maaliskuuta 1912. == Palvelus == Troll oli 9. huhtikuuta 1940 Måløyssä 2. meripuolustusalueen 1. hävittäjäviirikön mukana. Saksan aloitettua hyökkäyksensä alus oli Sognevuonossa päällikkönään J. Dahlin. Vuonossa olleiden joukkojen aloitettua antautumisen 1. toukokuuta alus sai määräyksen purjehtia Britteinsaarille, mutta hiilen puutteen ja miehistövajeen vuoksi se ei kyennyt lähtemään. Alus laski lippunsa 4. toukokuuta Florøssä, minkä jälkeen miehistö poistui alukselta. Saksalaiset miehittivät hylätyn aluksen 18. toukokuutaAbelsen, Frank s. 28. Alus muutettiin huoltoproomuksi poistamalla sen kansirakenteet, mutta se säilytti alkuperäisen nimensä. Se palveli vuodesta 1941 alkaen uudessa tehtävässään Laksevågin telakalla lähellä Bergeniä, kunnes se palautettiin Norjan laivastolle 1945. Alus todettiin liian huonokuntoiseksi, jotta sen palvelukseen palauttaminen olisi järkevää. Se myytiin romutettavaksi 1949. ==Lähteet== * * * ===Viitteet=== Luokka:Norjan laivaston Draug-luokan hävittäjät Luokka:Norjalaiset toisen maailmansodan hävittäjät
KNM Garm

KNM Garm oli Norjan laivaston Draug-luokan hävittäjä. Alus osallistui huhtikuussa 1940 puolustukseen toisessa maailmansodassa Saksan hyökättyä Norjaan. == Valmistus == Alus tilattiin Hortenin laivastontelakalta, missä köli laskettiin telakkanumerolla 107.Abelsen, Frank s. 27 Alus laskettiin vesille 27. toukokuuta 1913 ja otettiin palvelukseen 6. heinäkuuta 1914. == Palvelus == Garm oli poistettu vanhentuneena palveluksesta, mutta se palautettiin palvelukseen 28. elokuuta 1939 sodan uhan kasvaessa. Alus liitettiin 2. meripuolustusalueen 1. hävittäjäviirikköön ja sen puolustusalueena oli Vestlandetin ja Trøndelagin rannikkoalue. Alus etsi 15. helmikuuta 1940 Saksan laivaston tankkeria Altmarkia, joka oli piiloutunut Norjan rannikolle. Garm kuljetti 2. meripuolustusalueen komentavan amiraalin Carsten Tank-Nielsenin saksalaisalukselle ja takaisin Hjeltefjordiin. Altmarkin annettiin tarkastuksen jälkeen jatkaa matkaansa etelään. Garm oli 9. huhtikuuta Bergenissä ja se siirtyi saksalaisten vallattua kaupungin Sognevuonoon. Se kohtasi saksalaisosaston viimeisen aluksen risteilijä Königsbergin, jonka se yritti tuloksetta torpedoida päällikkönsä S. Skjoldenin johdolla. Königsbergin avattua tulen Garm vetäytyi pohjoiseen Saksan ilmavoimien ahdistelemana. Garm oli 26. huhtikuuta ankkuroituna sisaraluksensa Trollin viereen Bjordalin edustalla Sognevuonossa, kun alukset joutuivat viiden Saksan ilmavoimien pommikoneen hyökkäyksen kohteeksi. Alukseen osui pommi, joka räjäytti kaksi torpedoa sekä muita ampumatarvikkeita. Räjähdykset lähes katkaisivat aluksen ja sytyttivät sen tuleen. Alus upposi tunteja myöhemmin. Aluksen miehistö oli hylännyt aluksensa hyökkäyksen alettua ilmatorjunta-aseistuksen puutteen vuoksi, joten henkilötappioita aluksen tuhossa ei tullut. ==Lähteet== * * * ===Viitteet=== Luokka:Norjan laivaston Draug-luokan hävittäjät Luokka:Norjalaiset toisen maailmansodan hävittäjät
PKN

PKN tarkoittaa seuraavia asioita: * Hollannin protestanttikirkko, alankomaalainen uskonnollinen yhdyskunta * Pertti Kurikan Nimipäivät, suomalainen punkyhtye * PKN Orlen, puolalainen öljy- ja kaasuyhtiö * Polski Komitet Normalizacyjny, puolalainen standardisoimisjärjestö.
Valomasto

Valomasto on korkea valaistukseen tarkoitettu masto, jonka päässä on kiinnitettynä useampia isoja valonheittimiä. Valomastot valaisevat suuria alueita ja niitä on mahdollista siirtää, niinpä niitä käytetään muun muassa maanviljelyn, rakentamisen sekä pelastustöiden apuvälineinä. Laite toimii joko omalla sähkögeneraattorilla tai ulkoisen verkkovirran varassa. == Katso myös == * Majakka Luokka:Valaisimet
Tervon kirkko

Tervon kirkko on Tervossa sijaitsevan vuonna 1922 itsenäistyneen Tervon seurakunnan kirkko. Sen on suunnitellut arkkitehti Ilmari Launis, ja se valmistui syksyllä 1925. Sisämaalaukset on tehnyt taiteilija Mauno Paananen. Kirkon rakennusmateriaali on punatiili, joka on osittain rapattu. Se on muodoltaan lyhytsakarainen ristikirkko. Kuoriosassa on puoliympyrän muotoinen apsis. Kirkko liittyy tyylillisesti Suomen 1920-luvun historismiin, ja siinä on kansallisromantiikan piirteitä, kuten epäsymmetrisyys ja koristemaalauksia. Muita kirkossa näkyviä tyylipiirteitä ovat romaaninen tyyli, gotiikka sekä klassisen tyylin pylväitä ja pilastereita. Porraspäätyjen tiilikomerokoristelu yhdistää sen keskiaikaisiin kivikirkkoihin. Kirkossa on Ilmari Launiksen alttarin lasimaalaus Paimenten kumarrus, krusifiksin on tehnyt Mauno Paananen (1924). Kirkon urut on rakentanut Kangasalan urkutehdas (1962), ja niissä on 15 äänikertaa. thumb|left|Tervon kirkko, sankarihaudat 1939–1945 Jumala ompi linnamme. Monet kuljin mä vaikeat retket. ==Lähteet== Luokka:Suomen kivikirkot Luokka:Ilmari Launiksen suunnittelemat rakennukset Kirkko Luokka:Pohjois-Savon kirkkorakennukset
KNM Oslo (D303)

KNM Oslo (runkonumero D303) oli Norjan laivaston Bergen-luokan hävittäjä toisen maailmansodan jälkeen. Alus oli alun perin Britannian kuninkaallisen laivaston Cr-luokan hävittäjä HMS Crown. == Valmistus == Alus tilattiin Greenockista Scotts Shipbuilding and Engineering Companyltä, missä köli laskettiin 16. tammikuuta 1944. Alus oli tarkoitus siirtää 25. toukokuuta 1945 Kanadan laivastolle, mutta Japanin antauduttua suunnitelmasta luovuttiin. Aluksen vesille laskun jälkeen 19. joulukuuta sen valmistuminen eteni hitaasti, ja se valmistui vasta 17. huhtikuuta 1947, jolloin se oli Norjan valtion omistuksessa. Aluksen siirto Norjalle oli hyväksytty 2. elokuuta edellisenä vuonna ja se nimettiin 23. lokakuuta KNM Osloksi.English, John s. 143 == Palvelus == Alus lähti 28. toukokuuta 1947 Sheernessistä kohti Norjaa, ja se saapui Horteniin kaksi päivää myöhemmin. Alus teki useita laivastovierailuja sekä oli merisotakoulun koululaivana, kunnes se poistettiin palveluksesta 2. huhtikuuta 1946. Aluksen nimi siirtyi uudelle fregatille. Alus romutettiin 1966.English, John s. 143-144 ==Lähteet== * * * ===Viitteet=== Luokka:Norjan laivaston Bergen-luokan hävittäjät Luokka:Scottsin valmistamat alukset
KNM Trondheim (D305)

KNM Trondheim (runkonumero D305) oli Norjan laivaston Bergen-luokan hävittäjä toisen maailmansodan jälkeen. Alus oli alun perin Britannian kuninkaallisen laivaston Cr-luokan hävittäjä HMS Croziers. == Valmistus == Alus tilattiin Yarrow Shipbuildersilta, missä köli laskettiin 26. lokakuuta 1943. Alus laskettiin vesille 19. syyskuuta 1944 nimellä HMS Croziers, mitä tarjottiin 25. toukokuuta 1945 sisaralustensa tavoin Kanadan laivastolle, mutta siirto ei koskaan toteutunut toisen maailmansodan päättyessä. Alus otettiin palveluskäyttöön 12. marraskuuta ja siirrettiin välittömästi reserviin. Se valmistui 30. marraskuuta. Alus luokiteltiin 14. maaliskuuta 1946 ylläpitämättömään reserviin. Siihen törmäsi 16. huhtikuuta LCT 4001, minkä seurauksena kylkeen tuli kolme metriä kertaa 7,5 senttimetrin reikä.English, John s. 144 Aluksen siirto Norjan laivastoon hyväksyttiin 2. heinäkuuta, mikä toteutettiin hallinnollisesti 10. marraskuuta. Alus oli nimetty KNM Trondheimiksi jo 16. lokakuuta. Aluksen aseistus palautettiin 24.–29. lokakuuta Chathamissa, minkä jälkeen se oli telakoituna huollon vuoksi 30. marraskuuta saakka. Koeajojen päätyttyä alus lähti 21. joulukuuta Norjaan saapuen seuraavana päivänä Bergeniin. == Palvelus == KNM Trondheim oli 18. maaliskuuta 1949 - 15. tammikuuta 1951 modernisoitavana laivaston telakalla Hortenissa, minkä jälkeen se palasi normaalipalvelukseen. Alus oli koululaivana ja siten mukana muun muassa laivastovierailuilla. Alus poistettiin palveluksesta 1. toukokuuta 1961 ja myytiin samana vuonna romutettavaksi Belgiaan. ==Lähteet== * * * ===Viitteet=== Luokka:Norjan laivaston Bergen-luokan hävittäjät Luokka:Yarrow’n valmistamat alukset
KNM Stavanger (D306)

KNM Stavanger (viirinumero R38 ja runkonumero D306) oli Norjan laivaston Bergen-luokan hävittäjä toisen maailmansodan jälkeen. Alus oli alun perin Britannian kuninkaallisen laivaston Cr-luokan hävittäjä HMS Crystal. == Valmistus == Alus tilattiin Yarrow Shipbuildersilta, missä köli laskettiin 13. tammikuuta 1943. Alus laskettiin vesille 12. helmikuuta 1945 nimellä HMS Crystal ja valmistui 9. helmikuuta 1946.English, John s. 208 == Palvelus == Palvelukseen otetulla aluksella aloitettiin varustautuminen ja koulutus. Alus lähti 21. helmikuuta Greenockista Portlandiin, jonne se saapui kaksi päivää myöhemmin. Aluksen koulutus jatkui matkalla Chathamiin, jossa se siirrettiin reserviin 3. toukokuuta.English, John s. 145 2\. heinäkuuta ilmoitettiin Norjan lunastaneen aluksen ja 2. elokuuta ilmoitettiin Norjan hallituksen tehneen oston virallisesti. Alus siirrettiin 10. lokakuuta Norjan laivaston hallintaan ja nimettiin 16. lokakuuta KNM Stavangeriksi. Aluksen miehistö aloitti koeajot, joiden aikana se ajoi 6. marraskuuta karille, mistä se irrotettiin. Alus lähti 21. joulukuuta Chathamista Norjaan ja saapui seuraavana päivänä Horteniin. Aluksen ollessa 1948 Stavangerissa telakalla tuet pettivät, jolloin alus vaurioitui pahoin iskeytyessään telakan pohjaan. Alukselle piti ostaa uudet akselit Britanniasta, potkurit piti vaihtaa ja runko suoristaa. Alus poistettiin 1. tammikuuta 1967 palveluksesta, minkä jälkeen se oli mitta-aluksena Penguin-ohjuksen testeissä. Alus myytiin maaliskuussa 1972 Staubo og Söner A/S:lle Oslossa 612 730 Norjan kruunulla. Se romutettiin vielä samana vuonna Belgiassa. ==Lähteet== * * * ===Viitteet=== Luokka:Norjan laivaston Bergen-luokan hävittäjät Luokka:Yarrow’n valmistamat alukset
National Inventors Hall of Fame

National Inventors Hall of Fame (NIHF) on yhdysvaltalainen keksijöiden kunniagalleria. Valintakomitea valitsee joka vuosi ehdotettujen joukosta uusia jäseniä kunniagalleriaan. Komiteaan kuuluu edustajia Yhdysvaltain merkittävämmistä tieteen ja tekniikan järjestöistä. NIHF:n perustivat vuonna 1973 United States Patent and Trademark Office ja National Council of Patent Law Associations. Museo sijaitsi alkujaan Akronissa Ohiossa, ja kunniagallerian ensimmäinen jäsen oli Thomas Edison. Nykyään museo sijaitsee Madison Buildingin atriumissa United States Patent and Trademark Officen päämajassa Virginian Alexandriassa. Museossa on varsinainen kunniagalleria, museonäyttely, valokuvagalleria, teatteri ja myymälä. Kunniagalleriassa on tauluja, joissa on esillä galleriaan valitut henkilöt, ja interaktiivinen kioski, josta löytyy tietoja jokaisesta valitusta henkilöstä. Museossa on myös esillä näyttely, jonka aihe vaihtelee vuosittain. Valokuvagalleriassa on esillä digitaalisia valokuvia. NIHF:een kuuluu lisäksi Akronissa sijaitseva koulu. Koulu on tarkoitettu 5–8-luokkalaisille, ja se avattiin 1. syyskuuta 2010. == Lähteet == Luokka:Kunniagalleriat Luokka:Tiedemuseot Luokka:Yhdysvaltain museot Luokka:Tieteen ja tekniikan palkinnot
Tom Sjöblom

Tom Sjöblom (s. 20. toukokuuta 1965) on uskontotieteen dosentti ja teologian tohtori, jonka tutkimuskohteita ovat olleet erityisesti kognitiivinen uskontotiede, kelttien myyttiperinne ja uskonnon alkuperä. Hän on tutkinut myös uskonnollista kokemusta, tarinankerronnan evoluutiota, tabu-ajattelua ja rituaaleja. Sjöblom on kehitellyt kognitiivista historiantutkimusta, jossa hyödynnetään kognitiotieteen teorioita ja menetelmiä menneisyyden tutkimukseen. Sittemmin Sjöblom on pohtinut kävelyn historiaa ja filosofiaa. ==Teoksia== *Early Irish Taboos. A study in cognitive history. Helsinki: Helsingin yliopiston uskontotieteen laitos (2000). *Druidit: Tietäjiä pappeja ja samaaneja. Helsinki: Suomalaisen Kirjallisuuden Seura (2006). *Tuulten saarella: Tarinoiden ja luostareiden Irlanti. Helsinki: Kirjapaja (2011). *Kävelen. Helsinki: Basam (2024). ===Toimitettuja teoksia=== *Ketola, Kimmo & Korkee, Simo & Pesonen, Heikki & Pyysiäinen, Ilkka & Sakaranaho, Tuula & Sjöblom, Tom: Näköaloja Uskontoon. Yliopistopaino (1997) *Ketola, Kimmo & Pyysiäinen, Ilkka & Sjöblom, Tom (toim.): Uskonto ja ihmismieli: Johdatus kognitiiviseen uskontotieteeseen. Helsinki: Gaudeamus: Helsinki University Press, 2008. ISBN 978-952-495-007-7. == Aiheesta muualla == * Kaisa Halonen: Irlanti sydämessä. Vantaan Lauri 22.9.2011. * Eija Komu: Kiehtovien myyttien Irlanti. Karjalainen 19.8.2011. Luokka:Vuonna 1965 syntyneet Luokka:Elävät henkilöt Luokka:Suomalaiset teologit Luokka:Suomalaiset uskontotieteilijät
Wheeler

Wheeler on seuraavien henkilöiden sukunimi: * Andrew Wheeler (s. 1964), Yhdysvaltain ympäristönsuojeluviraston vt. johtaja * Billy Edd Wheeler (1932–2024), yhdysvaltalainen laulaja ja lauluntekijä * Blake Wheeler (s. 1986), yhdysvaltalainen jääkiekkoilija * Burton K. Wheeler (1882–1975), yhdysvaltalainen lakimies ja poliitikko * Clare Wheeler (s. 1998), australialainen jalkapalloilija * Daniel Wheeler (1771–1840), englantilainen maatalouden uudistaja, kveekari ja lähetyssaarnaaja * Earle Wheeler (1908-1975), yhdysvaltalainen kenraali * Ellen Wheeler (s. 1961), yhdysvaltalainen näyttelijä * John Wheeler (1911–2008), yhdysvaltalainen teoreettinen fyysikko * John P. Wheeler III (1944–2010), yhdysvaltalainen muistosäätiön johtaja ja henkirikoksen uhri * Joseph Wheeler (1836–1906), yhdysvaltalainen poliitikko ja etelävaltioiden armeijan kenraali * Kristiina Wheeler (s. 1983), suomalais-englantilainen laulaja ja tv-juontaja * Lucile Wheeler (s. 1935), kanadalainen alppihiihtäjä ja olympiamitalisti * Lyle R. Wheeler (1905–1990), yhdysvaltalainen elokuvalavastaja * Maggie Wheeler (s. 1961), yhdysvaltalainen näyttelijä * Nick Wheeler (s. 1982), yhdysvaltalainen rock-kitaristi * Nicola Wheeler (s. 1974), englantilainen näyttelijä * Wayne Wheeler (1869–1927), yhdysvaltalainen asianajaja ja kieltolakiaktivisti * William A. Wheeler (1819–1887), Yhdysvaltain varapresidentti * William Morton Wheeler (1865–1937), yhdysvaltalainen entomologi. == Kuvitteellisia henkilöitä == * Mike Wheeler, yhdysvaltalaisessa televisiosarjassa Stranger Things.
Keskuslinja-autoasema (Minsk)

Minskin Keskuslinja-autoasema (, ) oli ennen aiemman rakennuksen purkamista Valko-Venäjän vilkkain kaukoliikenteen linja-autoasema. Täysin uusi, arkkitehti Ivan Vinogradovin suunnitelman mukaan rakennettu, ympäri vuorokauden aukioleva keskuslinja-autoasema vihittiin käyttöön syyskuun 2011 alkupuolella Valko-Venäjän presidentin läsnä ollessa. Liikenteen käynnistämisestä uutisoitiin vuoden 2011 loppupuolella. Linja-autoaseman osoite on Ul. Bobruiskaja 6 (), eli asema sijaitsee Minskin keskustan eteläosissa, vain 200 metriä keskusrautatieaseman itäpuolella. Itsenäisyyden aukiolle on noin 700 metrin matka. Noin 500 metriä linja-autoaseman luoteispuolella sijaitsee Minskin metron asema (). Useat Minskin paikallisliikenteen bussit (ainakin linjat 3, 3а, 8, 43, 46, 52, 52д, 74, 78, 79, 79д, 85с, 102, 127 ja 555) sekä useat johdinbussit (mm. linjat 4, 7, 32, 36, 44 ja 58) pysähtyvät lähistöllä keskusrautatieasemalla tai sen edustalla. == Historiaa == Vuonna 2007 aiempi vuonna 1962 valmistunut keskuslinja- autoasema suljettiin. Tavoitteena oli rakentaa samaan paikkaan uusi monipuolisempi kansallisen ja kansainvälisen liikenteen matkakeskus avattavaksi vuonna 2011. Käytännössä rakentamistyöt olivat välillä hiljaiselolla, mutta käynnistyivät jälleen vuonna 2010. == Liiketiloja ja vapaa-ajan toimintoja== Keskuslinja-autoaseman täydennysrakentaminen ja sisustaminen jatkui vuonna 2011 suoritetun vihkimisen ja linja- autoasematoimintojen osittaisen käyttöönoton jälkeen. Vuoden 2012 lopulla uutisoitiin vuonna 2013 yleisön käyttöön tulevien liiketilojen valmistumisesta. Rakennukseen oli suunniteltu esimerkiksi kauppoja, kahviloita ja ravintoloita sekä usean salin elokuvateatteria. ==Lähteet== ==Aiheesta muualla== * Katso myös Moskovan linja-autoasema (Minsk) * Katso myös Itäinen linja-autoasema (Minsk) * Welcome to Belarus by Bus (belintourist.com) * Tsentralniy bus station (english.vminsk.ru) * Автовокзал Центральный (minsk- old-new.com) * Major construction projects in Minsk (minsk.gov.by) * Valko- Venäjän kaukoliikenteen bussilippujen verkkokauppa (ticketbus.by) * Международные маршруты - Minskistä lähtevien kansainvälisten linja- autovuorojen aikatauluhakua (minsktrans.by) * Keskuslinja-autoaseman historiaa * novom Tsentralnom avtovokzale v Minske budet 16 perronov pod zdanijem, 7 kinoteatrov, restorany, detskije ploštšadki s karuseljami i torgovyje rjady (8/2011) (ctv.by) Luokka:Minskin liikenne Luokka:Minskin rakennukset ja rakennelmat Luokka:Linja-autoasemat
Eidsvold-luokka

Eidsvold-luokka oli Norjan laivaston kahden Armstrong Whitworthin 1900-luvun alussa valmistaman rannikkopanssarilaivan muodostama alusluokka. Aluksia kutsuttiin Norjassa panssarilaivoiksi (). Luokan alukset olivat viimeiset Norjan laivastolle hankitut tämän tyyppiset alukset ja niitä edelsivät Tordenskjold-luokan kaksi alusta. == Suunnittelu == Alukset muodostivat Norjan laivaston rungon yhdessä niitä edeltäneiden Tordenskjold-luokan alusten kanssa aina Saksan hyokkäykseen huhtikuussa 1940 saakka. Alusten aseistus oli valmistusajankohdalleen tyypillisesti useaa eri kaliiperia käsittävä. Alusten pääaseina olleet kaksi raskasta 210 millimetrin tykkiä oli asennettu torneihin keulaan ja perään. Apuaseina olleet kuusi 150 millimetrin tykkiä oli asennettu kasematteihin kolme kumpaankin laitaan. Kevyemmät 76 millimetrin tykit oli ryhmitelty pareittain laitoihin sekä perään ja keulaan. Neljä kolminaulaista oli tarkoitettu torpedoveneiden torjuntaan. Alusten aseistuksen täydensivät kaksi 450 millimetrin torpedoputkea. Luokan alusten suoja oli suunniteltu lähinnä tykistötaistelua silmällä pitäen eikä niissä ollut torpedovöitä. Alusten kyljissä oli kuuden tuuman Krupp panssarointi ja pääaseiden torneissa yhdeksän tuuman panssarointi. Apuaseiden kasemattien panssarointi oli ainoastaan kaksi tuumaa.Conway's 1860-1905 s. 370 == Alukset == Eidsvold- luokan rannikkopanssarilaivat Nimi Telakka Kölinlasku Vesille Valmis Kohtalo KNM Eidsvold Armstrong Whitworth 9. toukokuuta 1899 14. kesäkuuta 1900 5. maaliskuuta 1901 Saksan laivaston hävittäjän Wilhelm Heidkampin Narvikin edustalla upottama 9. huhtikuuta 1940 KNM Norge Armstrong Whitworth 14. huhtikuuta 1899 31. maaliskuuta 1900 7. helmikuuta 1901 Saksan laivaston hävittäjän Bernd von Arnimin Narvikin edustalla upottama 9. huhtikuuta 1940 ==Lähteet== * * * ===Viitteet=== *
Tummaleväpleko

Tummaleväpleko (Liposarcus multiradiatus) on imumonneihin kuuluva alun perin eteläamerikkalainen kalalaji. Sitä pidetään usein akvaariossa. ==Koko ja ulkonäkö== Luonnossa tummaleväpleko voi kasvaa jopa 50 cm pitkäksi. Pohjaväriltään tummaleväpleko on vaaleanruskea ja siinä on tummia pilkkuja. Tummaleväplekon selkäevä on suuri ja siinä 10-12 ruotoa. ==Levinneisyys ja elinympäristö== Tummaleväpleko elää alkuperäisenä lajina Etelä-Amerikassa Orinocojoessa Venezuelassa. Akvaarioharrastuksen vuoksi laji on päässyt leviämään myös Puerto Ricoon, Floridaan, Havaijille ja Etelä-Taiwanin Kaopingjokeen. Kala menestyy vesissä, joiden lämpötila on 23-27 °C ja pH-arvo on välillä 6,5-7,8. Laji viihtyy erityisesti rehevissä, mutapohjaisissa lammissa ja joissa. Tummaleväplekot voivat olla uhka alkuperäisille kalalajeille, koska ne kilpailevat tehokkaasti ravinnosta. ==Elintavat== Tummaleväpleko on yöaktiivinen laji. Sen pääasiallista ravintoa on levä ja pohjan biologinen aines. Laji voi syödä myös matoja ja vesihyönteisten toukkia. Tummaleväplekokoiras kaivaa luolia pehmeisiin joenpenkkoihin, joihin naaraat kutevat. Kutuluolien rakentaminen voi aiheuttaa siltaatiota tai joenpenkkojen eroosiota, mikä on haitallista. Pieniä tummaleväplekoja pidetään akvaariokaloina. Kala on myös syötävä ja paikoin sen mätiä pidetään herkullisena ja syödään kaviaarin tavoin. ==Lähteet== Luokka:Imumonnit Luokka:Akvaariokalat
M7 (Valko-Venäjä)

M7 on valtatie Valko-Venäjällä. Noin 139 kilometriä pitkä M7 alkaa Minskin kehätien (M9) länsiosista Minskistä ja johtaa luoteeseen Valko-Venäjän ruuhkaiselle Kamennyi Log -raja-asemalle Liettuan rajalla. Valtatie M7 muodostaa osan pidempää, Berliinistä Puolan pohjoisosien, Venäjän Kaliningradin ja Liettuan Vilnan kautta Minskiin kulkevaa eurooppatietä . Valtatie M7 kuuluu valtatien M6 haarautumasta saakka Minskin kehätielle asti (tilanne vuoden 2014 alkuun mennessä) BelToll-järjestelmään. Tämä tarkoittaa, että se on etelälukevia ja kameravalvottuja mittauspisteitä sisältävä tullitie, jonka käytöstä peritään tulliliittoon kuulumattomilta ulkomaalaisilta henkilöautoilta ja valkovenäläisiltä raskaan liikenteen ajoneuvoilta tietulli. Pääkaupunki Minskissä valtatietä jatkaa 4-6 kaistainen suurtie Ul. Pritytskogo. Liettuan puolella maantieyhteys jatkuu valtatie A3:na. Tärkeimmät risteykset (R-tienumerot ovat tasavallan tason maanteitä, venäjäksi "P"-numerointi): Matka noin Lähin taajama tietä pitkin Liityntä tielle 0 km Minsk M9 10 km Zaslauje, Dzjaržynsk R65 47 km Valožyn 61 km Valožyn R56 94 km Smarhon R95 117 km Ašmjany R63 120 km Ašmjany, Astravets R48 139 km Kamennyi Log -raja-asema Huom. Joissain tulkinnoissa valtatie M7 katsotaan tarkoittavan vain valtatieosuutta valtatieltä M6 Liettuan vastaisen rajan Kamennyi Log -raja- asemalle. Tässä artikkelissa on noudatettu Valko-Venäjän karttakeskuksen Belkartografian maantiekarttakirjan merkintöjä, joissa valtateillä M6 ja M7 on yhteinen osuus Minskin kehätieltä alkaen. Myös esimerkiksi Karttakeskuksen Baltia-maantiekartta näyttää M7-valtatien jatkuvan M6-liittymästä Minskin kehätietä kohden. == Lähteet== == Aiheesta muualla == * Map of tollroads (tulliteiden kartta) (beltoll.by) Luokka:Valko-Venäjän tiet Luokka:Minskin alue Luokka:Hrodnan alue
Smirnov (sukunimi)

Smirnov tai Smirnoff (ven. Смирнов), naisilla Smirnova (Смирнова) on yleinen venäläinen sukunimi. Se perustuu henkilönimeen Smirnoi (Смирной), jonka merkitys on ’hiljainen, tyyni, rauhallinen, lempeä’. == Smirnov/Smirnoff == * Aleksandr Smirnov (s. 1964), venäläinen jääkiekkoilija * Alexandra Smirnoff (1839–1913), suomalainen pomologi ja hedelmänviljelyn uranuurtaja * Aleksei Smirnov (s. 1973), venäläinen poliitikko ja kuvernööri * Aleksei Smirnov (s. 1982), venäläinen jääkiekkoilija * Andrei Smirnov (s. 1983), venäläinen kitaristi * Andrei Smirnov (1957–2019), neuvostoliittolainen uimari ja olympiamitalisti * Anna Smirnoff, Anna Anthonius (1882–1924), suomalainen sirkusesiintyjä * Georg Smirnoff (1840–1896), suomalainen lääkäri ja professori * Igor Smirnov (s. 1941), Transnistrian presidentti 1991–2011 * Karin Smirnoff (1880–1973), suomenruotsalainen kirjailija * Karin Smirnoff (s. 1964), ruotsalainen kirjailija * Miron Smirnov (1821–1895), karjalainen kauppias ja kotiseuduntutkija * Pjotr Smirnov (1831–1898), Smirnoff- alkoholiyhtiön perustaja * Stanislav Smirnov (s. 1970), venäläinen matemaatikko * Stefan Smirnov (1924–1995), neuvostoliittolainen upseeri ja toimittaja * Vasili Smirnoff (1842–1932), suomenvenäläinen apteekkari ja lahjoittaja * Vasili Smirnov (1905–1979), venäläinen neuvostokirjailija * Vitali Smirnov (s. 1935), venäläinen urheilujohtaja * Vladimir Smirnov (1875–1934), venäläinen liikemies, Smirnoff-votkatislaamon omistaja * Vladimir Smirnov (1876–1952), Suomessa ja Ruotsissa vaikuttanut bolševikki, yliopistonlehtori * Vladimir Smirnov (1887–1937), bolševikki ja neuvostoliittolainen poliitikko * Vladimir Smirnov (1887–1974), neuvostoliittolainen matemaatikko * Vladimir Smirnov (1954–1982), neuvostoliittolainen florettimiekkailija ja olympiavoittaja * Vladimir Smirnov (s. 1964), kazakstanilainen hiihtäjä ja olympiavoittaja == Smirnova == * Olga Smirnova (s. 1979), venäläinen ja kazakstanilainen naispainija * Svetlana Smirnova (s. 1962), venäläinen pistooliampuja * Tamara Smirnova (1935–2001), venäläinen tähtitieteilijä * Vera Smirnova (1898–1977), neuvostoliittolainen lastenkirjailija. == Lisätietoa == Ennen kuin Venäläisten sukunimien pääte -ov (oв) vakiintui viralliseksi translitteroiduksi versioksi, käytettiin useimmiten muotoa -off. Kyseinen versio oli ranskalainen käännös, jonka etenkin 1800-luvulla ulkomaalaisten kanssa asioivat venäläiset aateliset omaksuivat. Lisäksi, venäläisessä fonetiikassa kovat konsonantit sanojen lopussa ovat ”pehmennettyjä”, jolloin muun muassa kirjain v kuulostaa enemmän f -kirjaimelta. ==Lähteet== Luokka:Luettelot henkilöistä sukunimen mukaan
Île aux Grues

Île aux Grues (suomeksi ’kurkisaari’) on pysyvästi asuttu saari Saint Lawrencen estuaarissa Québecissä. Se kuuluu samannimiseen saaristoon, joka sijaitsee Montmagnyn kunnan edustalla, noin 60 kilometriä Québecin kaupungista koilliseen. Sen yhdistää vieressä sijaitsevaan Île aux Oiesin saareen kannas, joka jää nousuveden aikana kokonaan veden alle. Yksinään Île aux Grues on 7 kilometriä pitkä ja 2 kilometriä leveä, mutta yhdessä naapurisaarensa kanssa se muodostaa maa-alueen, jonka pituus on 10 kilometriä ja leveys enimmillään 4 kilometriä. Île aux Gruesin ranta-alueilla on laajoja heinikoita, joiden ansiosta karjatalous on ollut historiallisesti sen tärkein elinkeino. Vielä nykyäänkin saarella on kymmenen maatilaa, jotka työllistävät yli kaksisataa ihmistä. Metsästyskauden aikana saarella vierailee myös paljon matkailijoita. Vuonna 1646 Île aux Grues myönnettiin osana Rivière-du-Sudin läänitystä Charles Huault de Montmagnylle, ja 25 vuotta myöhemmin se siirtyi Pierre Bécart de Granvillen omistukseen. Saaren ensimmäiset asukkaat erehtyivät pitämään saarella eläviä amerikanharmaahaikaroita kurkina () ja nimi jäi elämään. == Lähteet == ==Aiheesta muualla== Luokka:Québecin saaret
San Luisin maakunta

San Luisin maakunta () on Argentiinan keskiosassa sijaitseva maakunta. Se on pinta-alaltaan 76 748 neliökilometriä ja sen asukasluku oli vuonna 2010 yhteensä 431 588. San Luisin naapurimaakuntia ovat pohjoisesta myötäpäivään lueteltuna La Rioja, Córdoba, La Pampa, Mendoza ja San Juan. Maakunnan pääkaupunki on noin 200 000 asukkaan San Luis (2010). == Lähteet == == Aiheesta muualla == * San Luisin viralliset verkkosivut *
Maria Sander

Maria Sander o.s. Domagala (30. lokakuuta 1924 Dinslaken – 21. tammikuuta 1999 Niederwahn) oli saksalainen yleisurheilija, jonka päälaji oli 100 metrin juoksu. Hän urheili Saksan liittotasavallan joukkueessa Helsingin olympiakisoissa 1952 4 × 100 metrin viestissä, jossa hän voitti hopeaa joukkuetovereinaan Ursula Knab, Helga Klein ja Margarete Petersen. Samoissa kisoissa hän juoksi myös 80 metrin aidat, saavuttaen siinäkin pronssimitalin. 100 metrin juoksussa hän selvisi myös loppukilpailuun sijoittuen lopulta viidenneksi. Euroopan-mestaruuskilpailuissa 1954 hän saavutti hopeaa sekä viestissä että viisiottelussa. ==Lähteet== * http://www.sports- reference.com/olympics/athletes/sa/maria-sander-1.html Luokka:Saksalaiset pikajuoksijat Luokka:Saksalaiset olympiamitalistit Luokka:Vuonna 1924 syntyneet Luokka:Vuonna 1999 kuolleet
San Juanin maakunta (Argentiina)

San Juanin maakunta () on Argentiinan länsiosassa Chilen rajalla sijaitseva maakunta. Se on pinta-alaltaan 89 651 neliökilometriä ja sen asukasluku oli vuonna 2010 yhteensä 680 427. San Juanin naapurimaakuntia ovat pohjoisesta myötäpäivään lueteltuna La Rioja, San Luis ja Mendoza. Maakunnan pääkaupunki on noin 112 000 asukkaan San Juan (2010). == Lähteet == == Aiheesta muualla == * San Juanin viralliset verkkosivut *